ΓΡΑΠΤΗ ΕΡΩΤΗΣΗ E-2481/02

υποβολή: Chris Davies (ELDR) προς την Επιτροπή

(6 Σεπτεμβρίου 2002)

Θέμα: Αποθέματα τόνου

Γνωρίζει η Επιτροπή την πρόσφατη έκθεση του Παγκόσμιου Ταμείου για τη Φύση (WWF) στην οποίαποστηρίζεται ότι άγριος τόνος με γαλάζια πτερύγια αλιεύεται στη Μεσόγειο, και ενδεχομένως και στον Ατλαντικό, λόγω των δραστηριοτήτων οργανισμών που έχουν τη βάση τους στην Ισπανία, την Ιταλία, τη Γαλλία, την Ελλάδα και την Τουρκία και οι οποίοι αλιεύουν τον τόνο για πάχυνση σεπεράκτιους κλωβούς·

Η έκθεση του WWFποστηρίζει ότι ορισμένοι από αυτούς τους οργανισμούς λαμβάνουν κεφάλαια από την ΕΕ για την προώθηση τηςδατοκαλλιέργειας αλλά στην πραγματικότητα δεν κάνουν τίποτα για την αναπαραγωγή ή εκτροφή ψαριών σε ιχθυοτροφείο.

Η έκθεσηποστηρίζει επίσης ότι η Ισπανίαπερβαίνει την ποσόστωση που της έχει διατεθεί όσον αφορά την αλίευση τόνου του Ατλαντικού και δεν αναφέρει την πραγματική ποσότητα.

Η Επιτροπή δέχεται την ακρίβεια των ανησυχιών που εκφράζει το WWF και ποια μέτρα λαμβάνει, ή προτίθεται να λάβει, προκειμένου να εξασφαλισθεί ότι η αλίευση του τόνου του Ατλαντικού πραγματοποιείται μόνον σε ανεκτά επίπεδα έτσι ώστε να εξασφαλισθεί η μακροπρόθεσμη επιβίωση των αποθεμάτων·

Απάντηση του κ. Fischler εξ ονόματος της Επιτροπής

(18 Οκτωβρίου 2002)

Η Επιτροπή ενημερώθηκε σχετικά με την έκθεση που δημοσιεύτηκε από το Παγκόσμιο Ταμείο για τη Φύση (WWF). Η ανάπτυξη δραστηριοτήτων πάχυνσης τόνου σε κλωβούς στη Μεσόγειο αποτελεί μία πρακτική η οποία αναπτύχθηκε τα τελευταία έτη.

Η διαχείριση του ερυθρού τόνου στη Μεσόγειο έχει ανατεθεί στη Διεθνή Επιτροπή για τη Διατήρηση των Τονοειδών του Ατλαντικού (ICCAT) καθώς και στη Γενική Επιτροπή Αλιείας για τη Μεσόγειο (CGPM). Η Κοινότητα είναι μέλος των περιφερειακών αυτών οργανώσεων αλιείας και, στο πλαίσιο αυτό, εφαρμόζει όλα τα μέτρα διαχείρισης και διατήρησης που θεσπίζονται από τις οργανώσεις αυτές.

Η ICCAT και η CGPM αναλύουν τη νέα αυτή πρακτική και μελετούν τα μέτρα πλαισίωσης που είναι απαραίτητα για τη δραστηριότητα αυτή. Η Επιτροπή, σε συνεργασία με τα κράτη μέλη, συμμετέχει ενεργά στη διαδικασία αυτή. Η Κοινότητα συμμετέσχε ιδίως στην τελευταία μεικτή σύσκεψη CGPM/ICCAT για τα αποθέματα των μεγάλων πελαγικών ειδών στη Μεσόγειο κατά τη διάρκεια της οποίας εξετάστηκε το πρόβλημα αυτό.

Η Επιτροπή, όπως έχει ήδη αναφερθεί στην ανακοίνωσή της για τη διατήρηση και βιώσιμη εκμετάλλευση της αλιείας στη Μεσόγειο(1), θα διαδραματίσει ενεργό ρόλο, κυρίως στο πλαίσιο διεθνών οργανώσεων, προκειμένου να διασφαλίσει την ανάπτυξη της πρακτικής αυτής κατά τρόπο ο οποίος να μην αυξάνει την αλιευτική πίεση επί των αγρίων αποθεμάτων, ιδίως επί των ιχθυδίων, και να μηνποβαθμίζει το θαλάσσιο περιβάλλον. Σχετικά με το θέμα αυτό, η Επιτροπή προβλέπει μία πολύ ευρεία συζήτηση κατά την προσεχή αναθεώρηση των τεχνικών μέτρων στη Μεσόγειο, η οποία προβλέπεται κατά τα τέλη του 2003, και είναι βέβαιο ότι το θέμα αυτό, μαζί με άλλα θέματα, θα εξεταστεί επισταμένα. Επιπροσθέτως, η αναθεώρηση του κανονισμού της Επιτροπής για την εφαρμογή του κανονισμού του Συμβουλίου (ΕΚ) αριθ. 1543/2000, της 29ης Ιουνίου 2000, για τη θέσπιση κοινοτικού πλαισίου για τη συλλογή και διαχείριση δεδομένων που απαιτούνται για την εφαρμογή της Κοινής Αλιευτικής Πολιτικής(2) (κοινοτικό πλαίσιο συλλογής δεδομένων), η οποία προβλέπεται κατά τα τέλη του 2003, θα πρέπει να επιτρέψει τη βελτίωση της συλλογής στατιστικών δεδομένων.

Όσον αφορά την ενδεχόμενη διάθεση Διαρθρωτικών Ταμείων για την πάχυνση τόνου σε κλωβούς, σύμφωνα με τον ορισμό τηςδατοκαλλιέργειας που θεσπίστηκε από τον κανονισμό (ΕΚ) αριθ. 2792/1999 του Συμβουλίου, της 17ης Δεκεμβρίου 1999, για τον καθορισμό των λεπτομερειών και όρων των διαρθρωτικών ενεργειών της Κοινότητας στον τομέα της αλιείας(3), η πάχυνση, η οποία πραγματοποιείται ιδίως στην Ισπανία και στην Ιταλία, πρέπει να θεωρείται ωςδατοκαλλιέργεια και, κατά συνέπεια, να είναι επιλέξιμη για τη συνδρομή των Ταμείων αυτών.

(1) COM(2002)535.

(2) ΕΕ L 176 της 15.7.2000.

(3) ΕΕ L 337 της 30.12.1999.